Maturitné zadania - geografia 
Zadanie č.1
1. Význam geografie pre ľudskú spoločnosť, geografia ako veda
- Vysvetlite význam slova geografia.
- Vysvetlite, aký objekt a predmet skúma geografia, ako k tomu pristupovala v minulosti a ako v súčasnosti.
- Opíšte postavenie geografie v systéme vied a uveďte rozdelenie geografie na základné vedné disciplíny/odbory.
- Objasnite význam geografie pre človeka. Podložte aj konkrétnymi príkladmi.
2. S Amerika - USA, Kanada
- Zhodnoťte súčasné geopolitické a hospodárske postavenie USA a Kanady vo svete, pomenujte faktory, ktoré prispeli v prípade USA k získaniu tohto postavenia.
- Porovnajte zameranie rastlinnej výroby a živočíšnej výroby v rôznych častiach USA.
- Porovnajte nerastné bohatstvo USA a Kanady, lokalizujte na mape oblasti ťažby významnejších surovín.
- Vyzdvihnite významné priemyselné odvetvia a produkty USA a Kanady
- Na mape lokalizujte priemyselné oblasti a strediská USA a Kanady
3. Cestovný ruch – oblasti, lokality a strediská sveta
- Ste majiteľom cestovnej kancelárie, ktorá organizuje pre svojich klientov zájazdy do celého sveta. Odporučte turistom a na mape ukážte významné lokality a strediská:
   a) prímorskej krajiny (letná dovolenka) – 5x Európa, 3x Amerika, 1x Afrika, 2x Ázia
   b) horskej krajiny (turistika, zimné športy) – 4x Európa
   c) kultúrnohistorickej krajiny (poznávací zájazd) – Taliansko, Francúzsko, Veľká Británia, Rakúsko, Rusko, Česko...

Zadanie č.2
1. Prírodné pomery Slovenska - pôdy
- Vysvetlite podstatu predhorskej a vertikálnej zonálnosti pôd na Slovensku. 
- Načrtnite rozmiestnenie pôdnych typov na Slovensku na základe predhorskej a vertikálnej zonálnosti.
- Opíšte podmienky vzniku týchto pôd ( teplota, zrážky, vegetácia, podložie). Porovnajte ich úrodnosť.
- Vyhľadajte v mape rozšírenie týchto černozemí, hnedozemí, hnedých lesných pôd a podzolových pôd na Slovensku.
2. V Európa – Rusko, Ukrajina, Bielorusko
   - Porovnajte politický a hospodársky vývoj  štátov V Európy po rozpade Sovietskeho zväzu.
   - Zhodnoťte súčasné geopolitické a hospodárske postavenie Ruska vo svete.
   - Opíšte súčasné problémy na Ukrajine.
   - Pomenujte významné nerastné suroviny Ruska a Ukrajiny, na mape lokalizujte oblasti ich ťažby
 - Vyzdvihnite významné priemyselné odvetvia a produkty Ruska.
   - Na mape lokalizujte priemyselné oblasti a strediská Ruska a Ukrajiny.
3. Globálne environmentálne problémy - ovzdušie
  - Teplota na Zemi sa od konca 19.stor. zvýšila približne o 0,6 - 0,8 °C. Rôzne klimatické modely predpovedajú, že teploty sa medzi rokom 1890 a 2100   zvýšia v rozmedzí 1,4 °C do 5,8 °C.  Hladina svetových oceánov zrástla o 20 centimetrov. Morské zaľadnenie v Arktíde ustúpilo od roku 1980 takmer o 40 percent. Je to predovšetkým dôsledkom jedného z enviroproblémov sveta. Ktorého? 
- Oblasti Austrálie sa v poslednom období zvýšil výskyt rakoviny kože. Ktorý z enviroproblémov ovzdušia k tomu môže výrazne prispievať?
-Lejak, ktorý sa 10.apríla 1974 spustil na Pitlochry Škótsku, sa stal rekordérom medzi dažďami – ani nie tak množstvom napadanej vody ako svojim pH, ktoré kleslo takmer na hodnotu 2,5. Ako nazývame dážď s takýmto nízkym pH?
- Vysvetlite príčiny a opíšte vznik globálnych environmentálnych problémov ovzdušia, ktoré ste pomenovali.


Zadanie č. 3
1. Biosféra – základné pojmy a poznatky
   - Definujte pojmy fytocenóza, zoocenóza, biocenóza, ekosystém a biosféra.
   - Uveďte vednú disciplínu geografie, ktorá skúma biosféru. Čím sa líši od biológie?
   - Klasifikujte rastliny na základe rôznych ekologických činiteľov. 
   - Uveďte príklady negatívneho pôsobenia človeka na biosféru.
   - Uveďte príklady národných parkov vo svete. 
2.  V Ázia - Japonsko, Čína, Kórejské štáty
- Porovnajte štátne zriadenia štátov V Ázie. Zhodnoťte dôsledky na hospodárstvo.
- V mape vyhľadajte a porovnajte nerastné bohatstvo Číny a Japonska.
- S pomocou mapy porovnajte zameranie rastlinnej a živočíšnej výroby v Čine a Japonsku.
- Vyzdvihnite a porovnajte najvýznamnejšie odvetvia priemyslu:
   a) Japonska a Číny b) KĽDR a Kórejskej republiky (Južnej Kórei)
- Pomenujte najvýznamnejšie automobilky: a) Japonska (5)b) Kórejskej republiky (2)
- Priraďte značky elektroniky k štátom V Ázie, v ktorých sídlia ich výrobcovia
  a) Samsung, LGb) Huawei Xiaomic) Sony, Panasonic
- Vyhľadajte a na mape ukážte najvýznamnejšie priemyselné oblasti a strediská Japonska a Číny.
3.  Sídla – typy sídiel, sídelné zoskupenia, problémy veľkomiest, Zipfovo pravidlo
- Určte, aký typ sídla/sídelného zoskupenia reprezentujú uvedené príklady:
     a) Porúrie   b) Tokaidó   c) Papradno   d) Bratislava  e) Prečín
   - Vyberte si ľubovoľné mesto a vidiecke sídlo. Na príklade týchto sídiel poukážte na rozdiely medzi mestským a vidieckym sídlom.
   - Vyhľadajte na mape významné konurbácie a megalopoly sveta, pomenujte/ukážte mestá, ktoré ich tvoria.
   - Opíšte problémy veľkomiest.
   - Bratislava, naše najväčšie mesto má cca 420 tisíc obyvateľov. Vypočítajte, koľko obyvateľov by mali mať druhé a tretie najväčšie mestá podľa Zipfovho pravidla. Porovnajte so skutočným počtom obyvateľov Košíc a Prešova.

Zadanie č. 4 
1.  Atmosféra – zloženie, členenie, ozónová vrstva
- Opíšte zloženie atmosféry. Percentuálne vyjadrite zastúpenie jednotlivých plynov v atmosfére. 
- Zhodnoťte význam atmosféry.
- Načrtnite schému vertikálneho členenia atmosféry, pomenujte jednotlivé vrstvy atmosféry a označte približnú výšku do akej jednotlivé vrstvy siahajú. 
- Uveďte, súčasťou ktorej vrstvy atmosféry je ozónová vrstva. V akej výške sa ozónová vrstva nachádza? Akú hrúbku má? Čím sa ozón líši od bežného atmosférického kyslíka? Za akých podmienok najčastejšie vzniká? Aký význam má ozónová vrstva?
2. Austrália a Oceánia - Austrálsky zväz 
   - Pomenujte a na mape ukážte federatívne štáty a teritóriá Austrálskeho zväzu. Ukážte na mape hlavné mesto Austrálskeho zväzu. Čím je zvláštne toto mesto z hľadiska veľkosti?
   - Úradným jazykom Austrálskeho zväzu je angličtina. Vysvetlite prečo.
   - Ako sa volajú pôvodný obyvatelia Austrálie, k akej rase patria, čím sa živili v minulosti a dnes.
   - Austrálsky zväz je členom tzv. Commonwealthu. Vysvetlite, aké dôsledky z toho vyplývajú.
   - Vyhľadajte v mape najvýznamnejšie nerastné suroviny, ktoré sa ťažia na území Austrálskeho zväzu. 
   - Podľa mapy zhodnoťte zameranie rastlinnej a živočíšnej výroby Austrálskeho zväzu. Zdôvodnite prevahu živočíšnej výroby nad rastlinnou.
   - Vyzdvihnite najvýznamnejšie odvetvia priemyslu Austrálskeho zväzu.
   - Pomenujte a na mape ukážte významné priemyselné strediská Austrálskeho zväzu. Zdôvodnite, prečo sú sústredené najmä na JV a J pobreží krajiny.
3. Planéta Zem a jej zobrazovanie – obsah mapy - výškopis
- Rozlíšte na vybranej mape akou farbou sú vyznačené územia: 
a) s malou, strednou a veľkou nadmorskou výškou   b) časti oceána s malou a veľkou hĺbkou.
- V turistickej mape vyhľadajte a ukážte príklady kót. Aké body sa najčastejšie kótami vyznačujú? 
- Vysvetlite rozdiel medzi vrstevnicami a hĺbnicami. V ktorých mapách sú najčastejšie vyznačené a prečo?
- Rozhodnite, ktorá z vyznačených ciest na obrázku (príloha obr. 1) je strmšia. Zdôvodnite.
- Rozhodnite, ktorý z profilov turistickej  cesty zodpovedá vyznačenej trase A. Zdôvodnite

Zadanie č. 5
1.  Atmosféra – počasie a podnebie
- Definujte pojmy počasie, poveternosť, podnebie (klíma).
- Pomenujte vedy a vedné disciplíny zaoberajúce sa skúmaním atmosféry, počasia a podnebia.
- Vymenujte meteorologické prvky.
- Vysvetlite, čo sú klimatotvorné činitele. Vymenujte makroklimatické a mikroklimatické činitele.
- Opíšte ako vplývajú na klímu tieto činitele: a) geogr. šírka   b) nadmor. výškac) vzdialenosť od oceánov
- Vysvetlite, čo znamená teplotná inverzia, opíšte príčiny jej vzniku a zhodnoťte možné dôsledky.
2.  Stredná Európa - Česká republika
- Pomenujte a na mape ukážte 3 historické územia, z ktorých sa skladá dnešná ČR.
- Na mape vyhľadajte najvýznamnejšie pestované plodiny a hospodárske zvieratá chované v ČR.  
- V mape vyhľadajte a lokalizujte ložiská významných nerastných surovín ČR.
- Uveďte, s ktorými výrobkami českého priemyslu sa spájajú tieto značky:
   a) Tatra  b) Karosa  c) Zetor  d) ETA   e) Barum   f) Orion   g) Mattoni
- Pomenujte najznámejšiu českú automobilku. V ktorom meste má sídlo?
- Vymenujte aspoň 3 významné značky českého piva.
- Meno podnikateľa T. Baťu je spájané s výrobou jedného produktu spotrebného priemyslu. Ktorého? Ktoré mesto je centrom tejto výroby. Ktoré mestá na Slovensku vďačia za svoje založenie tomuto podnikateľovi?
- Pomenujte a na mape ukážte významné priemyselné strediská ČR.
- Vyhľadávanými destináciami ČR sú, okrem iného, aj kúpele. Vymenujte aspoň 3 z nich.
3. Mapa - časové pásma
- Stojím na 10. poludníku na severnej pologuli, na hodinkách mám 8.00. Telefonujem  so svojim známym, ktorý stojí na rovnakom poludníku, ale na južnej pologuli. Koľko hodín má môj známy?
- Stojím presne uprostred  časového pásma . Na hodinkách mám 14.00. Telefonujem so svojím známym, ktorý sa nachádza  o 36 ° západnejšie odo mňa. Koľko hodín má môj známy?  
- Vypočítajte, koľko je hodín podľa miestneho času v Bratislave (cca 17° východnej geografickej dĺžky), keď v Londýne je 15.00.
- Určte, aký dátum  bude ráno o 6.00, ak sme 10. marca večer prekročili dátumovú hranicu smerom z východu na západ.

Zadanie č.6
1. Hydrosféra - svetový oceán
- Definujte pojem svetový oceán.
- Vymenujte v poradí podľa veľkosti a na mape ukážte oceány.
- Pomenujte a na mape ukážte príklady okrajových, vnútorných a medziostrovných morí.
- Na obrázku (príloha obr. 2) označte jednotlivé často oceánskeho dna. Na mape vyhľadajte významné oceánske priekopy a oceánske panvy. Ukážte na mape najväčší oceánsky chrbát v Atlantickom oceáne.
- Uveďte príklady významu oceána pre život človeka.  Zhodnoťte negatívne zásahy človeka do prostredia oceánov.
2. Hospodárstvo Slovenska - hutnícky a energetický priemysel
- Zdôvodnite, prečo je energetický priemysel považovaný za strategické odvetvie hospodárstva.
- Porovnajte podiely elektrickej energie vyrobenej v jednotlivých typoch elektrární. 
- Ukážte na mape 2 slovenské mestá, v ktorých sú lokalizované jadrové elektrárne.
- Porovnajte energetické suroviny, ktoré sa používajú na výrobu elektriny v tepelných elektrárňach v Zemianskych Kostoľanoch a Vojanoch.
- Uveďte, na ktorej slovenskej rieke je vybudovaných najviac vodných elektrární. Na ktorej rieke je vybudované vodné dielo Gabčíkovo?
- Porovnajte hutnícku výrobu v Košiciach a v Podbrezovej - suroviny a ich pôvod, využívaná energia, produkty.
- Pomenujte a na mape ukážte mesto, v ktorom je lokalizovaná výroba: a) hliníka  b) medi
3. Planéta Zem - pohyby Zeme, rovnodennosti, slnovraty
- Stojím v Ekvádore a slnko mám v nadhlavníku. Určte 2 dátumy  v roku, kedy  tu nastáva opísaná situácia? Ako nazývame tieto 2 dni? Aká je pomer dňa a noci? Aké ročné obdobia začínajú týmito dňami  v miernom pásme na severnej a aké na južnej pologuli?
- Stojím na mieste, ktoré má súradnice: 23,5° južnej geografickej šírky a 140° východnej dĺžky práve v deň, keď tu začína astronomické leto.  Aký dátum je v kalendári? Ako nazývame tento deň? Pod akým uhlom dopadajú v tento deň na toto miesto slnečné lúče?  
- Dňa 22.06. stojím na severnej polárnej kružnici.  Aký dlhý bude deň?  Ako nazývame tento jav?
- V deň letného slnovratu stojím v Bratislave, ktorá má súradnice približne 48° severnej šírky a  17° východnej dĺžky. Pod akým uhlom budú dopadať slnečné lúče na území Bratislavy v tento deň?

Zadanie č.7
1. Hydrosféra - vodstvo súše
- Definujte pojmy: riečna a hydrografická sieť, povodie a rozvodie, vodný stav a prietok.
- Na obrázkoch (príloha obr. 3) určte typ riečnej siete.
- Vysvetlite rozdiel medzi jazerom a umelou vodnou nádržou.Porovnajte pôvod jazier a ku každému typu uveďte príklady.Pomenujte a na mape ukážte: a) najväčšie jazero sveta   b) najhlbšie jazero sveta
- Opíšte najčastejšie dôvody budovania umelých vodných nádrží.
- Vysvetlite vznik ľadovca. Ukážte na mape oblasti, kde sa vyskytujú pevninské a horské ľadovce.
- Zhodnoťte význam podpovrchovej vody.
2. S Európa - Dánsko, Nórsko, Švédsko, Fínsko, Island, Pobaltské štáty.
- Opíšte polohu krajín S Európy.Ktoré 3 krajiny zaraďujeme medzi Pobaltské krajiny.
- Vysvetlite,čo sú to fjordy, pre ktorú krajinu sú najviac typické.
- Na severe Škandinávie žije jedna etnická skupina. Ktorá?
- Porovnajte poľnohospodárstvo v Dánsku, Nórsku a Švédsku.
- Vyhľadajte na mape najvýznamnejšie nerastné suroviny ťažené v Dánku, Nórsku a Švédsku.
- V Pobaltských krajinách sa ťaží jeden polodrahokam. Ktorý? Aký má pôvod.
- Vyzdvihnite významné priemyselné odvetvia  a známe výrobky Švédska a Fínska.
- Zdôvodnite, prečo má v Nórsku vrámci hutníctva dominantné postavenie práve farebná metalurgia.
- Určte krajinu odkiaľ pochádza LEGO.
- Island je bohatý  na termálne pramene. Ako ich využívajú?
- Vyhľadajte na mape významné priemyselné strediská jednotlivých krajín S Európy.
3.  Mapa - mierka. 
- Nakreslite grafickú mierku mape, ktorá zodpovedá číselnej mierke 1: 1 000 000.
- Na mape s mierkou 1: 500 000 sú dve mestá A a B vzdialené 4,6 cm. Aká je ich skutočná vzdialenosť v km? Akú mierku by musela mať mapa, ak by vzdialenosť týchto miest bola v mape 11,5 cm?
- Dušan  a Ivan cestovali nezávisle od seba po Slovensku a svoju trasu si zakresľovali do mapy.  Dušan  mal mapu s mierkou 1: 125 000 a prešiel 25 km.  Ivan mal mapu z mierkou 1: 100 000 a prešiel  20 km. Ktorý z chlapcov mal v mape zakreslenú väčšiu vzdialenosť v cm?
- Na mape je v mierke 1:50 000 zakreslené jazero s plochou 3 cm2. Aká je skutočná plocha jazera v cm2?

Zadanie č. 8
1. Prírodné pomery Slovenska - pôdy
- Vysvetlite podstatu predhorskej a vertikálnej zonálnosti pôd na Slovensku. 
- Načrtnite rozmiestnenie pôdnych typov na Slovensku na základe predhorskej a vertikálnej zonálnosti.
- Opíšte podmienky vzniku týchto pôd.( teplota, zrážky, vegetácia, podložie). Porovnajte ich úrodnosť.
- Vyhľadajte v mape rozšírenie týchto černozemí, hnedozemí, hnedých lesných pôd a podzolových pôd.
2. J Európa - Taliansko, Španielsko, Portugalsko
- Ukážte štáty J Európy na mape, pomenujte a ukážte ich hlavné mestá. Opíšte polohu týchto krajín.
- Vyhľadajte na mape najvýznamnejšie ostrovy /súostrovia Talianska, Španielska a Portugalska.
- S využitím mapy určte spoločné rysy poľnohospodárskej výroby krajín J Európy. Vyhľadajte plodiny hojne pestované vo všetkých troch krajinách. 
- V mape vyhľadajte a porovnajte nerastné bohatstvo Talianska a Španielska.
- Pomenujte najvýznamnejšie talianske automobilky (5)    
- S ktorým talianskym potravinárskym výrobkom sa spájajú názvy: Parmezán, Mozzarela, Mascarpone, Riccotta, Gorgonzola. Vymenujte ďalšie potravinárske produkty, ktoré preslávili Taliansko
- Uveďte, s ktorými priemyselnými odvetviami, ktorých štátov J Európy sa spájajú tieto značky:
   a) Zanussi  b) Seat  c) Versace, Gucci, Armani   d) Portské, Sherry  e) Pirelli
- Pomenujte a na mape ukážte významné priemyselné strediská Španielska.
- Ktoré mestá tvoria severotaliansky priemyselný trojuholník?
3. Obyvateľstvo - štruktúra obyvateľstva podľa kultúrnych znakov
 - Zaraďte uvedené jazyky do jazykových skupín, ktorých patria. Pri každej skupine uveďte ďalšie jazyky, ktoré do nej patria.  a) rumunčina  b) maďarčina   c) litovčina   d) srbo-chorvátčina  e) dánčina  f) írčina
- Prečo však zaraďujeme medzi najrozšírenejšie jazyky sveta angličtinu, španielčinu, arabčinu a nemčinu? Ukážte na mape oblasti, kde sa hovorí týmito jazykmi.
- Rómovia sa často označujú pojmom etnikum. Vysvetlite prečo. Ktoré atribúty národa im chýbajú?
- K nasledujúcim skupinám štátov uveďte dominujúce náboženstvo: a) Saudská Arábia, Irán, Indonézia 
   b) Taliansko, Veľká Británia, Rusko   c) Čína, Tibet, Thajsko   d) India, Nepál,  e) Izrael
- Ukážte na mape oblasti, kde sú rozšírené hlavné svetové náboženstvá.
- Uveďte príklady etnických, národnostných a náboženských konfliktov vo svete v súčasnosti alebo nedávnej minulosti.

Zadanie č.9
1. Doprava – význam, triedenie, lokalizácia
- Definujte pojem doprava. 
- Do ktorého sektoru hospodárstva zaraďujeme dopravu? Zdôvodnite.
- Zhodnoťte význam (funkcie, úlohy) dopravy.
- Pomenujte a stručne charakterizujte činitele ovplyvňujúce lokalizáciu dopravy (dopravných ciest a zariadení).
- Načrtnite triedenie dopravy podľa: a) použitej dopravnej cesty  b) použitého dopravného prostriedku
- Konkretizujte spôsoby dopravy, ktoré zaraďujeme medzi špeciálnu dopravu.
 -Ktoré suroviny sa prepravujú potrubnou dopravou.
- Opíšte súčasné tendencie vývoja dopravy
2.  JZ Ázia 
- Pomenujte  a na mape ukážte najvýznamnejšie štáty JZ Ázie.  Na mape vyhľadajte názvy 2 významných polostrovov a 1 zálivu na území ktorých, resp. v okolí ktorého, ležia štáty tohto regiónu.
 - Uveďte, ktoré významné náboženstvá sú najviac rozšírené v JZ Ázii?
 - Vyzdvihnite najvýznamnejšie plodiny pestované v regióne JZ Ázie. Zdôvodnite, prečo sa v JZ Ázii takmer vôbec nechovajú ošípané.
 - V mape vyhľadajte najvýznamnejšie nerastné suroviny, ktoré sa v regióne ťažia. Zdôvodnite, prečo Izrael dováža ropu z iných regiónov sveta.
 - Porovnajte zmeranie priemyslu Izraela, Turecka a Saudskej Arábie.  
 - Opíšte spôsob hospodárenia v mošavoch a kibucoch. Pre ktorú krajinu sú typické?
 - Stručne opíšte problémy, ktoré sužujú obyvateľov Blízkeho východu. 
3. Atmosféra - tlakové útvary
 - Na základe nasledujúceho textu rozhodnite a zdôvodnite, aký tlakový útvar spôsobuje opísané počasie:                    
Je júlové poludnie, teplomer ukazuje 20°C, obloha je zamračená, čochvíľa začne pršať. Vďaka stúpajúcemu vzduchu cítiť zápach susedovej žumpy.
- Zhodnoťte, aké počasie bude v januári, pokiaľ by sa nad územím Slovenska nachádzala anticyklóna.
- Na obrázku (príloha obr. 4) je zobrazený jeden tlakový útvar. Určte: 
  a) typ tlakového útvaru   b) ako sa bude meniť tlak smerom od stredu k okraju útvaru.
  c) pologuľu, na ktorej bude mať prúdenie vzduchu zobrazený smer   
 - Vysvetlite, prečo bude mať prúdenie vzduchu v tlakových útvaroch na S a J pologuli opačný smer.
Zadanie č.10
1. Litosféra - endogénne procesy
- Definujte pojmy magmatizmus a vulkanizmus. Vysvetlite rozdiel medzi magmou a lávou. 
- Podľa obrázka (príloha obr. 5) pomenujte základné časti sopky. 
- Opíšte prejavy vulkanizmu.
- Porovnajte vlastnosti kyslej, neutrálnej a zásaditej lávy (pH, telota, hustota, horniny, obsah SiO2...)
- Roztrieďte sopky podľa spôsobu vzniku. Každý typ stručne charakterizujte. 
- Pomenujte a na mape lokalizujte najznámejšie sopky sveta.
2.  Hospodárstvo Slovenska - poľnohospodárstvo
 - Opíšte vývoj a zmeny, ktorými prešlo slovenské poľnohospodárstvo za posledné storočie. Charakterizujte súčasné problémy nášho poľnohospodárstva. Vysvetlite, prečo je v súčasnosti na ústupe tradičný chov oviec.
-  Uveďte, ktoré významné obilniny sa pestujú na Slovensku a v mape lokalizujte oblasti ich pestovania.
-  Pomenujte a na mape ukážte: a) vinohradnícke oblasti Slovenska  b) oblasti pestovania zemiakov
-  V mape vyhľadajte, ktoré technické plodiny sa pestujú na Slovensku.
-  Vyzdvihnite plodiny, ktoré sa pestujú v Záhorskej nížine.
-  V mape vyhľadajte hospodárske zvieratá sa chované na Slovenku a lokalizujte hlavné oblasti ich chovu.
-  Uveďte, kde na Slovensku sa chovajú šľachtené kone.
3.  Obyvateľstvo - mechanický pohyb 
- Pozorne čítajte nasledujúci text a rozhodnite, aký typ mechanického pohybu vykonávajú, resp. vykonávali  Peter, Diana, Ivana, Lucia a Adam.
Peter býva v Rimavskej Sobote. Prednedávnom si našiel prácu v Bratislave. S rodinou sa tak bude vídavať  iba počas víkendov. Petrova manželka Diana rada spomína na trojtýždňový pobyt v kúpeľoch Piešťany. Ich najstaršia dcéra Ivana sa minulý rok vydala za Angličana a preto sa rozhodli, že budú žiť vo Veľkej Británii. Mladšia dcéra Lucia študuje na univerzite v Košiciach. Väčšinu týždňa trávi na internáte. Najmladší syn Adam zatiaľ navštevuje gymnázium, ktoré sa nachádza iba pár ulíc od ich domu.
 - Na príkladoch vysvetlite rozdiel medzi emigrantom, imigrantom a reemigrantom.
 - Uveďte príklady aspoň 5 veľkých migrácií v histórii ľudstva. Objasnite najčastejšie príčiny emigrácie obyvateľstva. Ktoré z uvedených príčin vedú k emigrácii v súčasnosti.
 - Lokalizujte na mape sveta oblasti, resp. štáty, kde prevláda emigrácia a kde naopak prevažuje imigrácia.
 - Diskutujte o pozitívach, ako aj rizikách prijímania imigrantov.

Zadanie č. 11
1. Politická mapa sveta – svetové organizácie
 - Pomenujte organizácie, ktoré sa skrývajú pod skratkami EÚ, NATO, OSN. Za akým účelom tieto organizácie vznikli? Prečo zanikla Varšavská zmluva?
 - Stručne opíšte históriu Európskej únie. Pomenujte organizácie, ktoré predchádzali Európskej únii.
 - Pomenujte hlavné orgány/inštitúcie Európskej únie. V ktorých mestách sídlia? 
 - Koľko členov má v súčasnosti Európska únia. Ktoré z nižšie uvedených krajín sú členmi tejto organizácie:  a) Švajčiarsko  b) Švédsko  c) Nórsko  d) Španielsko  e) Litva  f) Malta  g) Srbsko
- Akú výhodu priniesla štátom Európskej únie Schengenská dohoda?
- Zhodnoťte výhody a nevýhody členstva v Európskej únii a NATO.
- Vysvetlite pojem Brexit.
2. Hydrosféra - obeh vody, vlastnosti svetového oceána
 - Podľa obrázka (príloha, obr. 6) opíšte obeh vody na Zemi.
 - Uveďte príklad fyzikálnej a príklad chemickej vlastnosti svetového oceána.
 - Opíšte, ako sa mení teplota s hĺbkou oceána. Vysvetlite, prečo je pásmo najvyšších teplôt svetového oceána posunuté na S od rovníka.
 - Objasnite, ako je možné, že oceán je slaný, keď je napájaný vodou zo sladkovodných tokov. Z ktorých zdrojov pochádza soľ v morskej vode? Vysvetlite, prečo sú teplejšie moria zväčša slanšie ako studené.
 - Vysvetlite, prečo je v okolí rovníka nachádza pásmo zníženej salinity.



3. Obsah mapy – zemepisné súradnice, polohopis, tématický obsah 
- Charakterizujte zemepisnú sieť mapy.  Ukážte ju na mape.
- Určte podľa mapy zemepisné súradnice poľského mesta Krakow. Ukážte na mape miesto, ktoré má tieto súradnice:  20°južnej geografickej šírky a 40° západnej dĺžky.
- Uveďte, akým typom značiek by ste v mape znázornili: a) rieku   b) rybník   c) dedinu   d) pamätník
- Určte, aké typy značiek sú na obrázku (príloha, obr. 6)
- Vyhľadajte v mape Slovenska akými konkrétnymi značkami sú vyznačené: 
   a) zrúcaniny hradov  b) kúpele  c) jaskyne   d) močiare  e) hranice štátov
 - Načrtnite, charakterizujte a porovnajte  kartogram a kardiagram.

Zadanie č. 12
1. Endogénne geologické procesy - zemetrasenie
- Definujte pojmy: zemetrasenie, ohnisko a epicentrum zemetrasenia.
- Roztrieďte zemetrasenia podľa pôvodu. Vysvetlite príčiny ich vzniku.
- Uveďte názov prístroja na meranie sily zemetrasenia. Ktoré 2 stupnice sa používajú na meranie?
- Opíšte prejavy a dôsledky zemetrasení rôznej intenzity.
- Ukážte na mape oblasti častých zemetrasení. Zdôvodnite, prečo sú časté práve v týchto oblastiach.
- Na Slovensku sú zemetrasenia našťastie zriedkavé a majú skôr slabú intenzitu. Vysvetlite prečo.
2. Stredná Európa - Nemecko
  - Porovnajte politický a hospodársky vývoj v jednotlivých častiach Nemecka (NSR, NDR) po 2. svetovej vojne. Aké je geopolitické a hospodárske postavenie Nemecká v súčasnosti?
  - Charakterizujte poľnohospodárstvo Nemecka. 
  - Vyhľadajte v mape najvýznamnejšie nerastné suroviny, ktoré sa v krajine ťažia. 
  - Charakterizujte štruktúru priemyslu Nemecka. Pomenujte najvýznamnejšie automobilky (5). V produkcii ktorých potravinárskych výrobkov Nemecko vyniká? 
   - Uveďte s ktorými druhmi výrobkov sa spájajú tieto značky: a) Bosch  b) Carl Zeiss  c) Adidas  d) Nivea. Vymenujte ďalšie známe značky nemeckých výrobkov. 
   - Pomenujte aspoň 2 nemecké priemyselné spoločnosti, ktoré budovali závody/ investovali na Slovensku.
   - Ukážte na mape najvýznamnejšie priemyselné oblasti a strediská Nemecka.
3. Globálne environmentálne problémy – vodstvo, pôda, vyčerpávanie prírodných zdrojov
  - Pomenujte hlavné zdroje znečistenia vody a uveďte príklady znečisťujúcich látok. 
  - Na príkladoch vysvetlite rozdiely medzi fyzikálnym, chemickým a biologickým znečistením vody.
  - Pomenujte priame a nepriame činitele, ktoré spôsobujú eróziu pôdy. V ktorých oblastiach sa najviac erózia vyskytuje?
  - Uveďte dôvody zaberania pôdy.
  - Diskutujte, či je vhodné piť vodu z lesných studničiek.
  - Navrhnite riešenia, ktoré by zabránili alebo zmiernili environmentálne problémy vody a pôdy.
  - Vyzdvihnite možnosti, ako predísť rýchlemu vyčerpávaniu prírodných zdrojov.

Zadanie č. 13
1. Prírodné pomery Slovenska -  ochrana prírody
- Porovnajte územnú a druhovú ochranu. Ktorá z nich je efektívnejšia? Zdôvodnite.
- Vysvetlite pojmy endemit a glaciálny relikt. Uveďte príklady. 
- Vymenujte príklady chránených, vzácnych alebo ohrozených druhov rastlín a živočíchov u nás.
- Poukážte na nevhodné správanie ľudí v chránených územiach.
- Vymenujte a lokalizujte na mape národné parky Slovenska.
2. Z Európa - Benelux
- Pomenujte a na mape ukážte štáty, ktoré tvoria Benelux. Určte štátne zriadenia krajín Beneluxu.
- Vysvetlite, čo sú poldre. Pre ktorú krajinu sú typické?
- Zhodnoťte hustotu obyvateľstva. Uveďte 2 národy žijúce v Belgicku. K akým etnickým skupinám patria?
- Charakterizujte zameranie poľnohospodárstva týchto krajín. Ktorá krajina vyniká v pestovaní kvetov?
- Porovnajte nerastné bohatstvo všetkých troch krajín.
- Ktoré výrobky reprezentujú tieto značky: a) Eidam a Gouda   b) Heineken a Amstel  c) Phillips  d) Shell
- Z ktorej krajiny pochádzajú vyššie uvedené značky? Ktorá krajina Beneluxu je známa výrobou kvalitnej čokolády, flanderskej čipky a brusením diamantov?
- Čim sú známe tieto mestá:  a) Brusel a Luxemburg  b) Haag  c) Rotterdam
3. Obyvateľstvo - prirodzený prírastok, veková štruktúra
- Vypočítajte prirodzený prírastok krajiny s 5,3 mil. obyvateľov, ak sa v jednom roku narodilo 55 602 detí a zomrelo 53 826 ľudí. 
- Vysvetlite pojmy natalita a mortalita. Aké by hodnoty by museli dosahovať natalita a mortalita, aby bol prirodzený prírastok: a) nulový   b) záporný
- Rozlíšte na mape oblasti s: a) vysokou a nízkou pôrodnosťou   b) vysokou a nízkou úmrtnosťou   
    c) vysokým a nízkym prirodzeným prírastkom. (príloha mapky č.1, 2, 3) 
- Vysvetlite, akými opatreniami sa podarilo v Číne znížiť prírastok obyvateľstva. Prečo sa naopak prirodzený prírastok v Indii neustále zvyšuje.
- Na obrázku (príloha obr. 8) sú  znázornené vekové pyramídy krajín - Pobrežie Slonoviny, Nemecko, Kuvajt, Uruguaj.  Ku každej pyramíde priraďte zodpovedajúci štát.  Svoj výber zdôvodnite. 
- Ktorá z pyramíd patrí: a) progresívnej populácii   b) regresívnej populácii

Zadanie č. 14
1. Obyvateľstvo- rozmiestnenie 
  - Vysvetlite pojmy ekumena, subekumena a anekumena.
  - Uveďte, ktoré prírodné a socioekonomické činitele vplývajú na rozmiestnenie a hustotu obyvateľov.
  - Uveďte konkrétne príklady riedko osídlených alebo neosídlených oblastí sveta.  Vysvetlite príčiny nízkej hustoty obyvateľstva v týchto oblastiach.
  - Ukážte na mape hlavné oblasti koncentrácie obyvateľstva.
  - Vymenujte 5 najľudnatejších štátov sveta.
  - Vyzdvihnite krajiny s veľmi vysokou hustotou obyvateľstva.
2. Amerika - Stredná Amerika a Karibská Oblasť
- Pomenujte a na mape ukážte štáty Strednej Ameriky a Karibskej oblasti.
- Pomenujte a na mape ukážte súostrovia/ostrovy na ktorých ležia štáty Karibskej oblasti.
- Ktoré významné indiánske kmene a kde žili v strednej Amerike pred príchodom Európanov? 
- Ktorý jazyk je dominantný v tejto oblasti? Zdôvodnite.
- Zo štátov tejto oblasti vynikajú najmä Mexiko, Panama, Kostarika a Kuba. Čím sú výnimočné?
- Vysvetlite pojem banánové republiky. Uveďte príklady.
- Vyhľadajte v mape plodiny, ktoré sa v oblasti pestujú. Ktoré majú v oblasti aj svoj pôvod?
- Vyhľadajte nerastné suroviny, ktoré sa v oblasti ťažia.
- Čím je známa základňa Gauantanámo? 
3.  Atmosféra - miestne vetry.
 - Vymenujte miestne vetry.
 - Vysvetlite, prečo býva bríza označovaná ako monzún v malom. Porovnajte smer prúdenia brízy cez deň a v noci.
 - Spoznajte na schémach (príloha obr. 9)  typy miestnych  vetrov.  Vysvetlite, ako a kde vznikajú.  Opíšte ako sa prejavujú.

Zadanie č.15
1. Prírodné pomery – rastlinstvo a živočíšstvo
  - Do schémy (príloha obr. 10) doplňte vegetačné pásma Slovenska.
  - Zaraďte uvedené rastliny do vegetačných stupňov Slovenska:
    a) jarabina   b) javor, lipa   c) hrab   d) čučoriedka, chladnomilné trávy  e) jedľa 
  - Ukážte na mape Slovenska, kde sú hojne rozšírené: a) lužné lesy  b)  borovicové lesy. Zdôvodnite
  - Vysvetlite, prečo niektoré ihličnaté lesy ľahko podliehajú kalamitám. 
  - Na vegetačné stupne, resp. ich rastlinné spoločenstvá sa viažu spoločenstvá živočíšne. Pomenujte ich a uveďte príklady živočíchov, ktoré v nich žijú. 

2. Z Európa - Veľká Británia, Francúzsko
- Pomenujte a na mape ukážte historické oblasti, z ktorých sa skladá V. Británia.
- Porovnajte u oboch krajín: a) štátne zriadenie  b) dominujúce náboženstvo.
- V mape vyhľadajte najvýznamnejšie pestované plodiny a chované hospodárske zvieratá oboch krajín.
- Zistite v mape, ktoré nerastné suroviny sa ťažia vo Francúzsku a ktoré vo V. Británii.
- Francúzsko vyniká vysokým zastúpením jedného typu elektrární. Ktorého?
- Vymenujte významné francúzske (3) a britské automobilky (4). Uveďte, ktoré potravinárske výrobky preslávili Francúzsko po celom svete. Ktorý slávny alkoholický nápoj pochádza naopak zo Škótska?
- S ktorými francúzskymi alebo britskými výrobkami sa spájajú tieto značky: 
   a) Michellin a Dunlop    b) Garnier, Loreal, Vichy   c) Dior, Chanel   d) TGV
 - Pomenujte a na mape ukážte významné priemyselné strediská V. Británie a Francúzska
3.  Mapa, glóbus, mapové zobrazenia
   - Vysvetlite rozdiel medzi mapou a glóbusom.
   - Vysvetlite pojem generalizácia mapy. Aký má význam? Porovnajte: a) stupeň generalizácie plánu a mapy s malou mierkou   b) generalizáciu všeobecno-geografickej mapy a tematickej mapy rovnakej mierky.
   - Porovnajte rozdiel v skreslení komformného, ekvidištatného a ekvivalentného zobrazenia.
   -  Určte na obrázkoch A, B, C (príloha obr. 11) typy kartografických zobrazení.
   - Určte, ktoré plochy budú najviac a ktoré najmenej skreslené pri valcovom  zobrazení, kde dotykovou rovnobežkou je rovník.

Zadanie č. 16
1.  Prírodné pomery Slovenska - podnebie
   - Vysvetlite príčiny premenlivosti počasia na Slovensku.  Opíšte vplyv vzduchových hmôt a stacionárnych tlakových útvarov na podnebie (počasie) Slovenska.
   - Kde na Slovensku bola nameraná a akú hodnotu dosiahla : a) najvyššia nameraná teplota   b) najnižšia nameraná teplota.  Ktorý faktor prispel k výraznému poklesu teploty v prípade minimálnej teploty?
   - Lokalizujte na mape oblasti s: a) najnižšími priemernými zrážkami   b) najvyššími priemernými zrážkami.
   - Pomenujte a charakterizujte klimatické oblasti Slovenska.
   - Zaraďte tieto povrchové celky o klimatických oblastí Slovenska: a) Nízke Beskydy   b) Žitný ostrov   
   c) Malá Fatra  d) Košická kotlina   e) Považské Podolie
2.  Obyvateľstvo - počet obyvateľov
 - Analyzujte graf (príloha obr. 12) a opíšte vývoj počtu obyvateľov v histórii ľudstva. Určte obdobia pomalého rastu, prudkého rastu a stagnácie populácie.  Objasnite príčiny.
- Uveďte faktory: a) rastu počtu obyvateľov Zeme  b) stagnácie až úbytku počtu obyvateľov Zeme
- Vysvetlite pojem populačná explózia a demografická revolúcia.
- Porovnajte obdobia populačnej explózie vo vyspelých a rozvojových krajinách. Aké dôsledky má populačná explózia na vývoj počtu obyvateľov súčasného sveta.
- Uveďte súčasný počet obyvateľov sveta. Prognózujte budúci vývoj.
- Porovnajte podiel regiónov na svetovom obyvateľstve v r. 1950 a 2025. (príloha obr. 13)
3. JV Európa - štáty bývalej Juhoslávie
- Vysvetlite pôvod názvu Juhoslávia. Vymenujte a na mape ukážte štáty bývalej Juhoslávie a ich hlavné mestá. Ktoré z týchto štátov sú členmi EÚ?
-  Pomenujte polostrov na ktorom tieto štáty ležia. Vyhľadajte v mape významné Chorvátske ostrovy.
- Objasnite príčiny občianskej vojny v Bosne a Hercegovine po vyhlásení jej nezávislosti od Juhoslávie. Aké dôsledky mal konflikt na súčasné usporiadanie tejto krajiny.
- Diskutujte o aspektoch vyhlásenia nezávislosti Kosova. Vyjadrite svoj názor na fakt, že Slovensko tento štát dodnes neuznalo.
- Aké produkty, ktorých krajín reprezentujú tieto značky: a) Gorenje   b) Podravka   c) Elan   d) Radenska
- Uveďte krajinu, z ktorej pochádza plemeno bielych ušľachtilých koní. Ako sa plemeno nazýva?
- Stručne zhodnoťte turistický potenciál oblasti. Turisti často navštevujú aj Medžugorje. Prečo? V ktorej krajine leží?



Zadanie č. 17
1.  Prírodné pomery Slovenska - vodstvo
- Uveďte ku ktorým 2 úmoriam patrí územie Slovenska. Pomenujte a na mape ukážte 2 rieky patriace do úmoria, ktoré zaberá iba 4% nášho územia.
- Určte rieky zobrazené na slepej mape. (Príloha obr. 14)
- Charakterizujte (prameň, ústie, hlavné prítoky, režim odtoku, využitie):  a) najdlhšiu rieku Slovenska   b) najvodnatejšiu rieku Slovenska.
- Určte, aký typ jazier podľa pôvodu je na Slovensku najviac zastúpený. V ktorej oblasti Slovenska sú najviac  rozšírené? Uveďte aspoň 6  príkladov jazier tohto pôvodu.
- Lokalizujte na mape tieto umelé vodné nádrže: a) Liptovská Mara   b) Oravská priehrada   c) Zemplínska Šírava    d) Veľká Domaša   e) Ružín   f) Nosická priehrada
- Vyzdvihnite oblasti na Slovensku bohaté na zásoby podzemnej vody. Zdôvodnite sú bohaté práve v týchto oblastiach. Pomenujte značky aspoň 5 slovenských minerálnych stolových vôd.
2.  Ázia - JV Ázia
- Vyhľadajte na mape a pomenujte významné polostrovy a súostrovia/ostrovy oblasti.
- Vysvetlite pojem Ázijské tigre. Vymenujte štáty, ktoré patria do spomínanej skupiny a lokalizujte ich na mape.  Stručne opíšte zmeny, ktorými prešli tieto krajiny za posledných 40 rokov. Zhodnoťte súčasnú štruktúru hospodárstva  a zameranie priemyslu. 
- Uveďte príklady štátov JV Ázie, ktoré hospodársky výrazne zaostávajú a lokalizujte ich na mape. Diskutujte o problémoch a príčinách ich zaostávania.
- Charakterizujte náboženskú štruktúru oblasti
- Vyhľadajte v mape významné poľnohospodárske plodiny, ktoré sa v oblasti pestujú.
- Vyhľadajte v mape významné nerastné suroviny, ktoré sa v oblasti ťažia.
3.   Priemysel - lokalizačné faktory, rozmiestnenie priemyslu
- Určte, ktoré lokalizačné faktory výrazne podmieňujú umiestnenie: a) podniku na výrobu hliníka 
     b) mliekarne   c) pivovaru   d) cementárne  e) výroby hodiniek   f) odevného podniku.  Zdôvodnite.
   - Vysvetlite ako môžu ovplyvniť lokalizáciu priemysel. podniku: a) vládna politika   b) ekologické činitele.
   - Diskutujte o tom, prečo bol podnik na výrobu hliníka lokalizovaný do Žiaru nad Hronom. Ktoré lokalizačné faktory sa podcenili, resp. nebrali do úvahy.
   - Opíšte a zdôvodnite rozmiestnenie a) hutníctva železa   b) petrochémie

Zadanie č.18
1. Polárne oblasti - Arktída, Antarktída
- Lokalizujte na mape Arktídu a Antarktídu. Vysvetlite pôvod názvov týchto území.
- Stručne opíšte históriu dobývania Antarktídy.
- Charakterizujte povrch Antarktídy, pomenujte a ukážte najvyšší vrch a najznámejšiu sopku, zistite v mape ich výšku, uveďte priemernú výšku zaľadnenia.
- Porovnajte podnebie Arktídy a Antarktídy. Zdôvodnite rozdiely.
- Vymenujte typické živočíchy, ktoré žijú v: a) Arktíde  b) Antarktíde
- Zhodnoťte hospodársky potenciál Antarktídy. Prečo sa nevyužíva?
2. Hospodárstvo Slovenska - ťažobný, drevársky a papierenský priemysel
 - Stručne opíšte históriu baníctva, určte nerastné suroviny, ktoré sa v minulosti ťažili na našom území. Pomenujte a na mape lokalizujte staré banícke mestá. Zdôvodnite prečo je baníctvo na pokraji zániku.
- Zistite na mape Slovenka výskyt nerastných surovín: a) palív  b) rudných c) nerudných surovín  Lokalizujte, kde na Slovensku sa ťaží: a) hnedé uhlie   b) vápenec
- Drevársky priemysel podobne ako baníctvo má u nás starú tradíciu. Zdôvodnite prečo.
- Vyhľadajte na mape najvýznamnejšie strediská, kde sa spracováva drevo: a) listnáčov   b) ihličnanov
- Pomenujte najvýznamnejších výrobcov papiera na Slovensku. V ktorých mestách sídlia? Aké produkty vyrábajú.
3.  Atmosféra - monzúny
- Čítajte s porozumením: 
Filip sa po skončení letných prázdnin v škole chválil, že júli s rodičmi navštívil Thajsko (JV Ázia).             
Spomínal, že celé 2 týždne počas ich pobytu prevládalo horúce, suché a jasné počasie a z pevniny smerom na more fúkal osviežujúci letný monzún. 
- Zhodnoťte na základe Filipovho rozprávania, či bol naozaj v lete v Thajsku alebo klamal a celý príbeh si vymyslel. Svoje tvrdenie zdôvodnite!
- Rozhodnite, ktorá schéma na obrázku (príloha obr. 15) zobrazuje zimný monzún. Do schémy zimného monzúnu doplňte teplotné a tlakové pomery nad pevninou a oceánom.
   - Vysvetlite príčiny vzniku monzúnov. 
   - Na mape ukážte oblasti, pre ktoré sú monzúny typické.

Zadanie č. 19
1.  Poľnohospodárstvo – význam, lokalizácia, typy poľnohospodárskej krajiny
- Zhodnoťte význam poľnohospodárstva pre človeka. 
-Zaraďte poľnohospodárstvo do hospodárskych sektorov. Vyčleňte 2 základné odvetvia poľnohospodárskej výroby a stručne charakterizujte ich úlohy.
- Určte prírodné a socioekonomické činitele ovplyvňujú lokalizáciu poľnohospodárstva
- Vymenujte a stručne charakterizujte typy poľnohospodárskej krajiny
2. J Amerika - Andská oblasť. 
- Pomenujte a na mape lokalizujte štáty Andské štáty. Na základe akého kritéria sú do oblasti zaradené?
- Vysvetlite pôvod názvov 3 štátov - Ekvádor a Kolumbia a Bolívia.
- Lokalizujte na mape púšť Atacama. Čím je výnimočná? Objasnite príčiny jej vzniku.
-Určte, ktorým štátom patrí súostrovie: a) Galapágy  b) Veľkonočné ostrovy. Čím sa súostrovia stali svetoznámymi?
- Uveďte, ako sa nazýval najznámejší indiánsky kmeň žijúci pôvodne v tomto regióne. Ako sa volá a v ktorom zo štátov leží jeho najznámejšie stredisko/mesto?
- Vyhľadajte v mape významné pestované plodiny a chované hospodárske zvieratá. V jednom zo štátov sa pestuje aj jedna plodina zneužívaná na výrobu drog. O ktorú plodinu a štát ide?
- Zhodnoťte s pomocou mapy nerastné bohatstvo oblasti.
- Stručne opíšte problémy, ktorým musia čeliť obyvatelia regiónu.
3. Atmosféra - všeobecná cirkulácia atmosféra
- Definujte vietor. Objasnite príčiny vzniku vetra. 
- Charakterizujte všeobecnú cirkuláciu atmosféry. Načrtnite smery prúdenia pasátov, západných a východných vetrov. 
- Vysvetlite príčiny vzniku  Coriolisovho efektu. Ako vplýva na smer prúdenia vetrov na S a na J pologuli?
- Zhodnoťte možnosti využitia vetra. Porovnajte spôsoby jeho využitia v minulosti a súčasnosti. 
- Uveďte, ako nazývame vetry vyššej rýchlosti a intenzity. Aké riziká so sebou prinášajú?

Zadanie č. 20
1. Hospodárstvo Slovenska – doprava
- Pomenujte druhy dopravy, ktoré sú rozvinuté na Slovensku. Na aký účel sa využívajú? 
 - Ukážte na mape hlavné trasy diaľnic a rýchlostných ciest Slovenska. Zhodnoťte pozitíva a negatíva diaľnice cez Považskú Bystricu.
- Ukážte na mape, kadiaľ prechádzajú hlavné železničné trate. Zdôvodnite ich lokalizáciu. Pomenujte a ukážte na mape dôležité železničné uzly. V ktorých oblastiach Slovenska železnica úplne chýba. Kde a z akého dôvodu je na Slovensku vybudovaná širokorozchodná železnica. Čím je zvláštna peážna doprava. Medzi ktorými mestami na J Slovensku funguje.
- Pomenujte a na mape ukážte jedinú našu splavnú rieku a riečne prístavy, ktoré sú na nej lokalizované. Ktoré vodné dielo výrazne prispelo k rozvoju dopravy na tejto rieky a prečo?
- Uveďte a na mape ukážte mestá, v ktorých sú vybudované letiská.
- Pomenujte ropovody a plynovody, ktorými sa k nám dovážajú strategické suroviny. Z ktorých krajín pochádzajú?
2. Južná Ázia - India, Pakistan, Bangladéš, Srí Lanka, Nepál, Bhután
- Opíšte polohu Indie, pomenujte polostrov, ktorom leží. Ktorý štát leží na ostrove Cejlón?
- India sa krátko získaní nezávislosti od Británia rozdelila. Zdôvodnite prečo.
- Uveďte a zhodnoťte: a) počet obyvateľov Indie   b) hustotu obyvateľov Bangladéša
- Vysvetlite, prečo sa v Indii nepodarilo zastaviť prudký rast počtu obyvateľov. Aké dôsledku to môže mať? 
- Ktoré náboženstvo má v Indii dominantné postavenie?
- Uveďte plodiny v pestovaní ktorých vyniká: a) India   b) Srí Lanka.   
 - India vyniká v chove hovädzieho dobytka, ale má takmer nulovú produkciu hovädzieho mäsa. Zdôvodnite
- V mape vyhľadajte významné nerastné suroviny, ktoré sa ťažia v Indii.
- Určte priemyselné odvetvia sú v Indii tradičné a ktoré sa rozvíjajú najmä v poslednom období.
- K Himalájam neodmysliteľne patria šerpovia. Z ktorej krajiny pochádzajú a čím sa živia?
3.  Hydrosféra - režim odtoku riek
   - Analyzujte grafy (príloha obr. 16) a určte, aké režimy odtoku riek zobrazujú. Zdôvodnite.
 - Uveďte, ktorý režim odtoku riek má najvyššie vodné stavy v koncom zimy? Určte zdroj vody týchto riek.
   - Vysvetlite, prečo má rovníkový režim odtoku riek celoročne pomerne vysoké a vyrovnané vodné stavy.
   - Roztrieďte rieky podľa režimu odtoku:  a) Dunaj  b) Rhôna   c) Mekong   d) Kongo   e) Volga

Zadanie č. 21
1.  Priemysel – vznik, vývoj, tendencie, odvetvia
- Definujte priemysel
- Stručne opíšte vznik a vývoj priemyselnej výroby. Vyzdvihnite a porovnajte zmeny počas priemyselných revolúcií.
- Charakterizujte súčasné tendencie priemyslu.
- Uveďte klasifikáciu priemyslu podľa postavenia priemyslu k východiskovým surovinám.
- Vymenujte príklady priemyselných odvetví.
2. Stredná Európa - Maďarsko, Poľsko, Rakúsko, Švajčiarsko
   - Porovnajte u uvedených krajín: a)  prírodné podmienky, najmä povrch   b) hospodársku vyspelosť
- Uveďte úradné jazyky Švajčiarska.
- V mape vyhľadajte významné pestované plodiny a chované hospodárske zvieratá uvedených krajín. 
- V mape vyhľadajte nerastné suroviny ťažené v: a) Poľsku  b) Rakúsku. V ktorej krajine sa ťaží bauxit?
- Charakterizujte priemysel jednotlivých krajín, vyzdvihnite významné priemyselné odvetvia a výrobky.
- Zdôvodnite odlišnú priemyslu Švajčiarska v porovnaní s ostatnými tromi krajinami.
- S ktorými krajinami sa spájajú tieto produkty a značky: a) ӦMV  b) MOL  c) Tokajské víno  d) Rolex
- Pomenujte a na mape ukážte významné priemyselné strediská jednotlivých krajín.
3. Atmosféra -klimatické pásma a oblasti
- Vysvetlite príčiny vzniku klimatických pásiem
   - Pomenujte klimatické pásma Zeme. Načrtnite rozmiestnenie klimatických pásiem.
   - Určte podľa charakteristík klimatické pásmo: Teplé a suché počasie počas celého roka. Letné teploty môžu dosahovať v tieni až 50°C. Denné amplitúdy sú vysoké, Zrážky nepresahujú 250 mm ročne.
   - Vysvetlite príčinu: a) striedania ročných období v miernom pásme   
b) malú amplitúdy teplôt a rovnomerné rozdelenia zrážok počas roka v ekvatoriálnom pásme
     c) prečo je Antarktída výrazne chladnejšia ako Arktída
   - Rozhodnite, ktorý klimatický diagram (príloha obr. 17)  patrí klíme: a) kontinentálnej  b) oceánskej  
c) subtropickej

Zadanie č. 22
1. Hydrosféra-  dynamika svetového oceána
   - Vymenujte pohyby svetového oceána. Ktoré z pohybov označujeme ako slapové javy.
   - Vysvetlite príčiny vzniku jednotlivých pohybov.
   - Zhodnoťte možnosti využitia prílivu a odlivu.  Porovnajte prejavy skočného a hluchého prílivu. V akej polohe je Slnko a Mesiac v čase skočného prílivu. Aké dôsledky z tejto polohy vyplývajú.
   - Pomenujte a na mape ukážte príklady: a) studených morských prúdov (5) b) teplých morských prúdov (5)
   - Zdôvodnite, prečo sú západné pobrežia kontinentov najmä v oblasti  (napr. Austrália, J Amerika) výrazne suchšie ako pobrežia východné
   - Na príklade Golfského prúdu vysvetlite dôsledky teplého morského prúdu.
   - Opíšte prejavy a dôsledky tsunami.
2. JV Európa - Grécko, Bulharsko, Rumunsko, Moldavsko, Albánsko,
- Porovnajte povojnový vývoj Grécka, Bulharska, Rumunska, Moldavska a Albánska.
- Objasnite príčiny súčasných problémov Grécka.
- Vyzdvihnite najvýznamnejšie pestované plodiny a chované hospodárske zvieratá jednotlivých štátov .    Ktorá z krajín je známa pestovaním ruží a na aký účel ich využíva?
- Vyhľadajte v mape najvýznamnejšie nerastné suroviny jednotlivých štátov.
- S ktorými výrobkami a štátmi sa spájajú tieto značky: a) Feta    b) Dacia  c) Metaxa
- Zhodnoťte potenciál cestovného ruchu Grécka, Bulharska a Rumunska.
3.  Hospodárstvo Slovenska - cestovný ruch
   - Ste zamestnancom ministerstva zahraničných vecí. Plánovaná je návšteva delegácie zahraničných podnikateľov, ktorí majú záujem investovať v cestovného ruchu. Predstavte im potenciál:
a) horských oblastí Slovenska b) kultúrnohistorických centier Slovenskac) agroturistiky
- Delegácia by rada absolvovala aj relaxačno-ozdravný pobyt v kúpeľoch. Ktoré by ste im odporučili.   Lokalizujte ich aj na mape.
- Prekvapením má byť návšteva niektorých z našich jaskýň. Do ktorej z nich by ich pozvali a prečo? Ukážte polohu jaskýň na mape.


Zadanie č.23
1.  Horizontálna a vertikálna členitosť svetadielov
   - Lokalizujte na mape prvky horizontálnej členitosti jednotlivých svetadielov - polostrovy, ostrovy, zálivy
   - Lokalizujte na mape prvky vertikálnej členitosti jednotlivých svetadielov - horské celky, nížiny, plošiny
   - Vyhľadajte a ukážte na mape najvyššie vrchy jednotlivých kontinentov, zistite ich nadmorskú a určte pohoria, v ktorých ležia.
   - Lokalizujte na mape vybrané platformy - štíty a tabule: a) Kanadský štít b) Brazílsky štít  c) Baltský štít  
     d) Sibírsky štít  e) Ruská tabuľa  
   - Roztrieďte nižšie uvedené povrchové celky podľa vrásnenia a geologického obdobia, v ktorom vznikli:
   a) Ural    b) Alpy  c) Apalače   d) Česká vysočina   e) Himaláje  f) Škandinávske vrchy  g) Kordilery/Andy
2. Hospodárstvo Slovenska - strojársky, elektrotechnický, chemický, farmaceutický, gumárenský priemysel
- Charakterizujte zmeny ktorými prešiel strojársky priemysel od medzivojnového obdobia po súčasnosť. 
- Pomenujte automobilky pôsobiace v súčasnosti na Slovensku a na mape ukážte mestá v ktorých sídlia.
  Ktoré ďalšie druhy dopravných prostriedkov sa u nás vyrábajú/vyrábali,  a v ktorých mestách?
- Uveďte, v ktorých mestách sú lokalizované továrne na výrobu elektroniky značky: a) Sony   b) Samsung 
- Charakterizujte štruktúru chemického priemyslu Slovenska. Vyzdvihnite významné chemické podniky Slovenska a výrobky, ktoré produkujú.
- Podľa mapy určte aspoň 3 mestá, v ktorých je Slovensku lokalizovaná farmaceutická výroba.
- Uveďte, v ktorom meste sídli najznámejšia továreň na výrobu pneumatík. Aké značky pneumatík vyrába?
3. Globálne environmentálne problémy - odpady
 - Roztrieďte tieto druhy odpadu -  staré noviny, použitý motorový olej, zhnité jablká, zhrdzavená rúra, dym z továrenského komína, splašková voda z WC, stará autobatéria, použitá injekčná striekačka, výfukový plyn - podľa: a) skupenstva  b) zdroja (miesta vzniku)  c) ďalšieho využitia
- Rozhodnite o najvhodnejšom spôsobe nakladania z vyššie uvedenými odpadmi pevného skupenstva. Svoje voľbu zdôvodnite.
- Porovnajte 3 základné typy skládok - otvorené skládky, skládky s kontrolovaným spaľovaním a skládky s prekrývaním. Ktorý typ skládky považujete za najšetrnejší k životnému prostrediu. Zdôvodnite.
- Uveďte aspoň 4 príklady nebezpečného odpadu. Pomenujte typ skládky, na ktorom majú uskladnené?
- Vysvetlite pojem čierne skládky. Zhodnoťte, aké riziká predstavujú pre krajinu.

Zadanie č.24
1.  Prírodné pomery svetadielov - vodstvo
   - Určte hlavné úmoria jednotlivých svetadielov.
   - Lokalizujte najvýznamnejšie vodné toky jednotlivých kontinentov a zaraďte ich do úmorí. Určte najdlhšiu a najvodnatejšiu rieku sveta.  
   - Vysvetlite, aký typ riek je označovaný ako vádí, resp. creek. V ktorých častiach sveta sa vyskytujú?
   - Lokalizujte na mape najvýznamnejšie jazerá jednotlivých kontinentov. Uveďte, ktoré z nich sú slané. Určte najväčšie a najhlbšie jazero sveta.
- Uveďte príklady vodopádov v: a) S Amerike  b) J Amerike  c) Afrike  d) na Slovensku
2. Hospodárstvo Slovenska - potravinársky, textilný a obuvnícky priemysel
- Zdôvodnite, prečo patria potravinársky a textilný priemysel k tradičným odvetviam priemyslu.
- Pomenujte najznámejšie slovenské pivovary a mestá v ktorých sídlia.
   - Určte, v ktorých mestách sú lokalizované mäsokombináty:   a) Tauris   b) Mecom   c) Hyza   d) Fabuš  
- V mape vyhľadajte mestá, v ktorých sídlia významné a) mliekarne  b) cukrovary     
- S ktorými potravinárskymi produktami sú spojené tieto značky: Figaro, Deva, Sedita? Uveďte mestá, v ktorých sa tieto výrobky vyrábajú?
   - Vysvetlite príčiny úpadku textilného priemyslu na Slovensku po roku 1989.
- Porovnajte materiály používané v textilnom priemysle v minulosti a súčasnosti.
- Pomenujte najznámejšie odevné závody na Slovensku a ukážte na mape mestá v ktorých sídlia.
- Určte, v ktorom meste sídli podnik Slovenka. Uveďte príklady výrobkov, ktoré sa  v závode vyrábajú.
- Vyhľadajte na mape Slovenska strediská výroby obuvi. 
3. Obyvateľstvo - rasová a pohlavná štruktúra
   - Určte k akým rasám patria tieto skupiny obyvateľov:
      a) Rómovia    b) Indiáni    c) Aborigéni a Maori    d) Arabi   e) Eskimáci   f) Indovia
   - Porovnajte biologické črty, ktorými sa jednotlivé rasy od seba líšia. Na mape ukážte oblasti ich rozšírenia.
   - Zdôvodnite, prečo žije  v Amerike veľa miešancov. Aké typy miešancov tu žijú. Miešaním ktorých rás vznikli?
   - Na príkladoch zhodnoťte dôsledky rasizmu. V ktorých štátoch alebo oblastiach sveta sme sa v minulosti alebo v súčasnosti stretli s prejavmi rasizmu?
   - Podiel mužov a žien vo svetovej populácii je približne rovnaký. V Európe a S Amerike je však o niečo väčšie zastúpenie žien ako mužov, v Ázii je to naopak. Vysvetlite prečo.

Zadanie č.25
1. Mesiac - prirodzená družica Zeme
  - Vysvetlite, čo prečo je Mesiac označovaný ako prirodzená družica Zeme.
  - Porovnajte čas rotácie Mesiaca okolo svojej osi a obehu okolo Zeme. Aké dôsledky z toho vyplývajú?
  - Vysvetlite, čo je dôvodom vzniku mesačných fáz. Načrtnite v akej polohe je Slnko, Zem a Mesiac   v jednotlivých fázach a čase zatmenia Mesiaca.
  - Zdôvodnite, prečo je povrch Mesiaca hojne pokrytý krátermi.
  - Pomenujte procesy/javy na Zemi ktoré vyvoláva gravitácia Mesiaca.
  - Objasnite, prečo nie je na Mesiaci možný život.
   - Diskutujte o možnom využití Mesiaca v budúcnosti.

2. Afrika – regióny, prírodné podmienky, obyvateľstvo, hospodárstvo
- Rozdeľte Afriku na 5 regiónov. V každom regióne uveďte a na mape ukážte najvýznamnejšie štáty.
- Porovnajte prírodné podmienky jednotlivých regiónov Afriky.
- Ukážte na mape husto a riedko osídlené oblasti.
- Rozhodnite, v ktorých oblastiach Afriky dominuje europoidná, a v ktorých negroidná rasa. 
- Uveďte, ktoré náboženstvá majú dominantné postavenie v Afrike. Ukážte na mape oblasti rozšírenia.
- Lokalizujte na mape hlavné oblasti ťažby: a) ropy a plynu  b) diamantov
- Vyzdvihnite významné plodiny pestované v a) Západnej Afrike  b) Severnej Afrike
- Opíšte hlavné príčiny chudoby na Africkom kontinente.
- Zhodnoťte turistický potenciál jednotlivých regiónov Afriky.
3. Biosféra - bioklimatické pásma Zeme
- Lokalizujte na mape jednotlivé bioklimatické pásma Zeme. Zdôvodnite ich polohu ( z pohľadu ich vzniku).
- Pomenujte a ukážte na mape najznámejšie: a) dažďové pralesy  b) púšte
- Zaraďte uvedené rastlinstvo do bioklimatických pásiem Zeme. Zaradenie zdôvodnite:  
a) baobab, akácia  b) ihličnany  c) kaktus, sukulent  d) trpasličia breza, mach  e) macchie  f) xerofilné byliny. 
- Zaraďte uvedené živočíšstvo do bioklimatických pásiem Zeme:
 a) gorila, šimpanz  h) chameleón, muflón   ch) zajac, syseľ, jarabica   i) ťava, hmyz  j) zebra, žirafa, slon
- Vysvetlite, prečo sú práve studených moriach svetové loviská rýb.

Zadanie č.26
1. Oceánia – ostrovy a štáty
   - Uveďte, v ktorom oceáne ležia ostrovy, ktoré tvoria Oceániu.  Pomenujte a lokalizujte na mape 3 hlavné ostrovné skupiny, na ktoré sa Oceánia člení. Vysvetlite pôvod názvov týchto skupín.
   - Lokalizujte na mape nižšie uvedené ostrovy a rozhodnite do ktorej ostrovnej skupiny zaraďujeme tieto ostrovy alebo súostrovia: 
     a) Nová Guinea   b) Nový Zéland   d) Havajské ostrovy   e) Nová Kaledónia   f) Marshalove ostrovy
   - Uveďte akého pôvodu z hľadiska vzniku môžu byť ostrovy  Oceánie.
   - Charakterizujte prírodné pomery, obyvateľstvo a hospodárstvo Nového Zélandu.
2. Sídla– typy, členenie, rast
- Porovnajte funkcie vidieckych a mestských sídiel.
- Vysvetlite rozdiel medzi mono a polyfunkčným sídlom.  Roztrieďte uvedené sídla na monofunkčné a polyfunkčné:  a) Londýn  b) Trenčianske Teplice   c) Oxford    d) Moskva  e) Čierna nad Tisou. V prípade monofunkčných sídiel určte dominantnú funkciu.
- Porovnajte funkčné členenie mesta podľa: a) teórie koncentrických zón  b) teórie sektorov  c) teórie sektorov (príloha obr. 18)
- Identifikujte na obrázku (príloha obr. 19) typy pôdorysu jadier historických. Ku každému uveďte príklad slovenského mesta, v ktorom sa nachádza.
- Porovnajte horizontálny a vertikálny rast miest.
- Charakterizujte vývojové tendencie urbanizácie sveta.
3.Pedosféra - pôdne typy
 - Vysvetlite rozdiel medzi pôdnym druhom a pôdnym typom.
   - Roztrieďte pôdy na pôdne druhy. Porovnajte vlastnosti jednotlivých pôdnych druhov. Ktorý pôdny druh je najúrodnejší, resp. najvhodnejší na obrábanie?
   - Určte pôdne typy podľa  pôdnych profilov (príloha obr.20).
- Uveďte, ktorý pôdotvorný činiteľ je rozhodujúci pri vzniku: a) nivných a lužných pôd   b) rendzín.  Kde sa vyskytujú tieto pôdne typy?
   - Rozhodnite, ktorý pôdny typ sa vyskytuje v oblasti: a) ďažďových pralesov  b) saván  c) stepí
   - Uveďte v ktorých oblastiach sveta sa vyskytujú: a) podzolové pôdy   b) škoricové pôdy


Zadanie č.27
1. Planéta Zem – pohyby Zeme
- Pomenujte 2 pohyby, ktoré vykonáva naša Zem.
- Definujte pojmy hviezdny a slnečný deň. Porovnajte ich dĺžku.
- Opíšte dôsledky rotácie Zeme.
- Definujte pojem tropický rok. Porovnajte dĺžku tropického a kalendárneho roka.
- Prestupný rok má 366 dní a opakuje sa každé 4 roky, vysvetlite prečo.
  - Definujte pojmy orbita, perihélium a afélium. Ktorý deň v roku nastáva perihélium, a ktorý afélium?
  - Uveďte, aký sklon má zemská os voči dráhe obehu. Aké dôsledky má sklon zemskej osi v súvislosti s obehom Zeme okolo Slnka?
2. Georeliéf – vznik, endo- a exogénne procesy, tvary georeliéfu
- Definujte georelíéf. Vysvetlite ako vzniká. Pomenujte vedu, ktorá sa zaoberá skúmaním georeliéfu.
   - Vysvetlite rozdiely medzi endogénnymi a exogénnymi procesmi. Porovnajte zdroje ich  energie a výsledok ich pôsobenia. 
   - Roztrieďte uvedené geomorfologické procesy na endogénne a exogénne:
      a) zvetrávanie   b) vulkanická činnosť  c) horotvorná činnosť   d) svahové procesy  e) činnosť vetra
   - Vysvetlite rozdiel medzi morfoštruktúrou a morfoskulptúrou. Uveďte príklady. 
   - Určte na obrázkoch (príloha obr. 21) základné geometrické tvary georeliéfu. 
3. Diferencovanosť socioekonomického rozvoja
  - Stručne opíšte geopolitické zmeny vo svete po 2.svetovej vojne.
  - Charakterizujte krajiny prvého, druhého a tretieho sveta. Uveďte príklady.
  - Zdôvodnite súčasné členenie sveta na bohatý sever a chudobný juh.
  - Medzi rozvojové krajiny radíme aj novoindustrializované štáty  a ropné štáty. Aké sú ich typické črty. Uveďte štátov, ktoré patria do týchto skupín. 
  - Opíšte znaky rozvojových krajín. Diskutujte o príčinách zaostalosti najchudobnejších z nich.
  - Zhodnoťte a porovnajte efektívnosť rôznych foriem pomoci rozvojovým krajinám sveta.

Zadanie č. 28
1. Geografia Slovenska - obyvateľstvo 
   - Uveďte súčasný počet a hustotu obyvateľov Slovenska. Porovnajte si inými štátmi Európy.
   - Podľa mapy určte husto a riedko zaľudnené oblasti Slovenska. Zdôvodnite nerovnomerné rozmiestnenie.
   - Pomenujte faktory, ktoré vplývajú na to, že je prirodzený prírastok na Slovensku veľmi nízky. Určte podľa mapy oblasti Slovenska, ktoré majú nadpriemerné hodnoty. Diskutujte o dôvodoch.
   - Charakterizujte národnostnú štruktúru Slovenska. Ukážte na mape oblasti, kde sú obývané národnostnými menšinami.
   - Charakterizujte náboženskú štruktúru Slovenska. Ukážte na mape oblasti, kde sú jednotlivé náboženstvá najviac zastúpené.
2. Litosféra – litosféra, zemská kôra, litosferické dosky, horotvorná činnosť
- Definujte pojmy litosféra a astenosféra.
- Porovnajte pevninskú a oceánsku zemskú kôru/litosféru (hrúbka, stavba).
- Pomenujte a na mape ukážte hlavné litosferické dosky.
- Charakterizujte pohyby litosférických dosiek a ich dôsledky.
- Pomenujte na obrázku (príloha obr. 22) časti vrásy. Načrtnite priamu, šikmú a ležatú vrásu.
- Určte typ zlomových porúch na obrázkoch (príloha obr. 23).
3. Poľnohospodárstvo – typy  poľnofariem/podnikov, plodiny
  - Porovnajte hospodárenie v samozásobiteľskej farme a poľnohospodárskom podniku s trhovým charakterom ( typy plodín/hospodárskych zvierat, veľkosť, zamestnanci, mechanizácia...)
- Rozhodnite, ktorý z nasledujúceho textu predstavuje podnik s intenzívnym a ktorý s extenzívnym poľnohospodárstvom. Zdôvodnite. V ktorých oblastiach sveta sa vyskytujú uvedené typy?
Závod A - rozloha poľnohospod. pôdy 16000 ha, cena vstupov na ha 1,50 €, cena výstupov na ha 2,10 €.
     Závod B - rozloha poľnohospod. pôdy 3500 ha, cena vstupov na ha 2,90 €, cena výstupov na ha 4,40 €.
   - Uveďte pochutinu v produkcii, ktorej vynikajú štáty:
     a) Brazília, Kolumbia, Indonézia   b) India, Čína, Srí Lanka   c) Pobrežie Slonoviny, Indonézia, Ghana
   - Podľa štatistík určte najvýznamnejších producentov aspoň 3 technických plodín. (príloha tabuľky)
   - Lokalizujte 5 hlavných obilninárskych oblastí sveta. Uveďte obilniny, ktoré sú základom výživy: 
     a) Európy  b) Ameriky  c) Ázie
   - Určte, v ktorých klimatických pásmach sa pestuje: a) kaučukovník a kakaovník  b) bavlník a ďatlovník
     c) pšenica a cukrová repa   d) olivy a citrusy

Zadanie č.29
1. Planéta Zem– Zem ako vesmírne teleso
- Objasnite postavenie Zeme vo vesmíre, porovnajte Zem s inými planétami, pomenujte a porovnajte ďalšie vesmírne telesá Slnečnej sústavy.
- Opíšte indície a dôkazy, vďaka ktorým bol určený guľovitý tvar Zeme.
- Pomenujte a porovnajte z hľadiska tvaru a využitia 3 modely Zeme.
- Uveďte dĺžku rovníkového a pólového polomeru Zeme. Čo nám vyplýva z rozdielnej dĺžky týchto polomerov?
- Vysvetlite, aké dôsledky má guľatý tvar Zeme.


2. J Amerika - Brazília a Laplatská oblasť.
- Ukážte na mape Brazíliu, pomenujte a ukážte jej hlavné mesto. Čím je výnimočné?
- Vysvetlite pôvod názvu Laplatská oblasť. Vymenujte a na mape lokalizujte štáty tejto oblasti.
- Opíšte rozmiestnenie obyvateľstva v Brazílii a v Laplatskej oblasti. Zdôvodnite.
- Porovnajte úradné jazyky Brazílie a štátov Laplatskej oblasti. Zdôvodnite.
- Porovnajte zameranie poľnohospodárstva Brazílie a Argentíny. Zdôvodnite. 
- Vyzdvihnite významné pestované plodiny a chované hospodárske zvieratá spomenutých krajín.
- Vyhľadajte v mape významné nerastné suroviny Brazílie.
- Vysvetlite, čo je to gasalkohol. V ktorej krajine sa vyrába. Aké má využitie?
- Vysvetlite a dôsledky vyrubovania Amazonského dažďového pralesa.
3. Prírodné pomery Slovenska - geologická stavba
- Určte predložené vzorky hornín. Zaraďte horniny do skupín podľa spôsobu vzniku.
- Rozhodnite, ktoré z určených hornín sa vyskytujú na Slovenku v pásme: a) sopečnom   b) flyšovom 
- Lokalizujte na mape Slovenska jednotlivé geologické pásma. Pomenujte a ukážte významné pohoria, ktoré k nim patria.
- Vrch Veľký Manín je často považovaný za vyhasnutú sopku. Je to pravda? Zdôvodnite.
- Vysvetlite prečo sú vo flyšovom pásme najmä na východnom Slovensku časté povodne a zosuvy pôdy.
- Na južnom okraji Karpát sa v neogéne utvorili rozsiahle kotliny - Viedenská, Veľká a Malá dunajská kotlina, ktorých súčasťou sú aj naše nížiny. Ktoré? Lokalizujte ich na mape. Aké horniny pokrývajú povrch týchto nížin?
- Úzke kotliny vznikli aj medzi pohoriami. Vymenujte príklady slovenských kotlín a lokalizujte ich na mape.  V ktorej kotline leží naše mesto, Považská Bystrica?

Zadanie č.30
1. Slovensko - poloha, rozloha, hranice
- Uveďte dátum, kedy vznikla samostatná Slovenská republika. Ktoré udalosti tomu predchádzali? 
  - Ktoré štátne útvary sa nachádzali na území dnešného Slovenska od príchodu Slovanov po vznik samostatnej SR? 
  - Akú rozlohu má Slovenská republika. Porovnajte s inými európskymi štátmi.
  - Charakterizujte polohu Slovenska (kontinent/svetadiel, matematicko-geografická, vzhľadom k oceánom, geopolitická) a zhodnoťte aké dôsledky z tejto polohy vyplývajú.
  - Ukážte na mape a pomenujte okrajové body Slovenska. 
  - Ukážte na mape, pomenujte a určte výšku najvyššieho a najnižšieho bodu Slovenska.
  - S ktorými štátmi susedí Slovensko? S ktorým štátom máme najdlhšiu a najkratšiu hranicu? Opíšte ako sa formovali a menili hranice Slovenska v 20.stor.
2.  Ázia - Zakaukazské štáty, Stredoázijské štáty
- Pomenujte a na mape lokalizujte: a) Zakaukazské štáty   b) Stredoázisjké štáty. 
- Stručne opíšte problémy, ktoré trápia krajiny v uvedených regiónov.
- Charakterizujte náboženskú oboch regiónov.
- Vyhľadajte v mape plodiny pestované a hospodárske zvieratá chované v jednotlivých regiónoch.
- Podľa mapy určte, ktoré krajiny z oboch regiónov vynikajú v ťažbe ropy a zemného plynu.
- Vyzdvihnite významné produkty vyrábané jednotlivých krajinách.
- Vysvetlite čo predstavuje a pre ktoré krajiny typický: a) perzíán   b) kozmodrom Bajkonur.
3. Georeliéf - geomorfologické procesy, formy a skulptúrne typy georeliéfu
- Na obrázku (príloha obr. 24) je schematicky znázornený pozdĺžny profil rieky. Určte na ktorom úseku dochádza k:  a) najväčšej hĺbkovej erózii  b) najväčšej erózii brehov   c) usadzovaniu naplavenín. 
- Rozhodnite, ktoré modelačné činitele sa najviac uplatňujú pri vytváraní reliéfu krajiny v oblasti: 
a) suchého podnebia   b) vlhkého podnebia  c) polárnych a vysokohorských oblastí. 
- Zaraďte nižšie uvedené formy reliéfu k skulptúrnym typom reliéfu:
     a) moréna   b) jaskyňa   c) niva   d) lom    e) skalný hríb    f) termitisko
- Určte formy a typy reliéfu na obrázkoch  (príloha obr. 25).
- Porovnajte a načrtnite riečnu a ľadovcovú dolinu.
- Vysvetlite rozdiel medzi nížinou a rovinou.
